**Ministru kabineta noteikumu projekta “Vadības koledžas nolikums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Vadības koledžas nolikums” (turpmāk – projekts) ir izstrādāts saskaņā ar Augstskolu likuma 10.1panta pirmo daļu, kas nosaka, ka koledžas nolikumu kā Ministru kabineta noteikumus izdod Ministru kabinets pēc izglītības un zinātnes ministra ieteikuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrības ar ierobežotu atbildību “Vadības koledža” (turpmāk – koledža) darbību šobrīd regulē Ministru kabineta 2007.gada 6.novembra noteikumi Nr.739 “Kristīgās vadības koledžas nolikums”, jo nodibinājums “Kristīgās vadības koledža” ir ticis reorganizēts par koledžu.  Augstākās izglītības padome koledžu (nodibinājumu “Kristīgās vadības koledža”) akreditējusi 2014.gada 21.maijā. Koledža īsteno divus studiju virzienus: “Vadība, administrēšana un nekustamo īpašumu pārvaldība” un “Sociālā labklājība”. Katrā no studiju virzieniem koledža īsteno vienu studiju programmu. Studiju virziens “Sociālā labklājība” akreditēts 2013.gada 12.jūnijā uz sešiem gadiem, proti, līdz 2019.gada 11.jūnijam. Studiju virziens “Vadība, administrēšana un nekustamo īpašumu pārvaldība” 2013.gada 19.jūnijā akreditēts uz diviem gadiem, proti, līdz 2015.gada 18.jūnijam, un 2017.gada 24.aprīlī atkārtoti akreditēts uz diviem gadiem, proti, līdz 2019.gada 23.aprīlim. Laika posmā starp abām minētajām akreditācijām studiju virziens nebija akreditēts un studiju programmu licences netika anulētas, jo Studiju virzienu akreditācijas komisija bija atbalstījusi koledžas (nodibinājuma “Kristīgās vadības koledža”) lūgumu neanulēt studiju programmu licences studiju programmām, kuras atbilst neakreditētajam studiju virzienam.  Koledžā studējošo skaits pēdējos piecos gados ir bijis zems:   |  |  |  |  | | --- | --- | --- | --- | |  | Imatrikulēti | Studē kopā | Absolventi | | 2013/14 | 70 | 169 | 8 | | 2014/15 | 37 | 145 | 8 | | 2015/16 | 18 | 130 | 34 | | 2016/17 |  | 22 | 8 |   Pēdējie dati par koledžā studējošo, imatrikulēto un absolventu skaitu nav pieejami, jo koledža iesniegusi kļūdainus datus.  Koledžas viens no dibinātājiem, Normunds Gūtmanis, ir bijušais sabiedrības ar ierobežotu atbildību “Latvijas biznesa koledža” (kuras ārkārtas akreditācijas rezultātā tika pieņemts lēmums atteikt to akreditēt un tā šobrīd ir izslēgta no Izglītības iestāžu reģistra) direktors un sabiedrības ar ierobežotu atbildību “Eiropas Tālmācības augstskola” (kura kopš tās darbības uzsākšanas nav tikusi akreditēta un kura tuvākā laikā tiks izslēgta no Augstskolu reģistra) rektors. Direktora un rektora amati abās augstākās izglītības iestādēs tika ieņemti vienlaicīgi.  Koledžas akadēmisko personālu veido 10 personas, no kurām divas ieņem docenta amatu un astoņas – lektora amatu. Koledžas vispārējo personālu veido divas personas, no kurām viena ir direktors. Savukārt pasniedzēji, kam koledža nav ievēlēšanas vieta, ir septiņi.  Koledžas telpu kopējā platība ir 100 m2. Koledžas nolikumā norādīts, ka koledža studiju procesu realizē sadarbībā ar sabiedrību ar ierobežotu atbildību “Baltijas Starptautiskā akadēmija” tās telpās.  Saskaņā ar Augstskolu likuma 10.1panta pirmās daļas piekto teikumu koledža darbojas uz tās nolikuma pamata. Ņemot vērā to, ka koledža ir tikusi reorganizēta, koledžas padome ir pieņēmusi jaunu koledžas nolikumu.  Koledžas nolikumā ietvertas Augstskolu likuma 10.1panta pirmajā daļā noteiktās prasības, lai nodrošinātu koledžas darbības atbilstību augstāko izglītību reglamentējošajiem normatīvajiem aktiem.  Koledžas nolikumā ir ietverts nosacījums, ka koledžas likvidācijas gadījumā tās pastāvīgi glabājamie dokumenti tiek nodoti Latvijas Nacionālajā arhīvā sakārtotā veidā, jo saskaņā ar Arhīvu likuma 7.panta pirmo daļu koledžai likvidācijas gadījumā ir pienākums nodot pastāvīgi glabājamos dokumentus (personāla dokumentus, tai skaitā studējošo lietas) Latvijas Nacionālajā arhīvā. Šāda prasība iekļauta nolikumā, lai aizsargātu personas, kas strādājušas un studējušas koledžā, ņemot vērā to, ka Izglītības un zinātnes ministrijas praksē ir bijušas situācijas, kad privātpersonu dibinātās augstākās izglītības iestādes nenodod dokumentus arhīvā un likvidācijas gadījumā nav iespējams dokumentus vairs nekur saņemt.  Ņemot vērā to, koledžas padome ir pieņēmusi jaunu koledžas nolikumu, projekts paredz atzīt par spēku zaudējušiem Ministru kabineta 2007.gada 6.novembra noteikumus Nr.739 “Kristīgās vadības koledžas nolikums”. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz koledžu un tās personālu. |
| 2. | Tiesiskā regulējuma ietekme uz tautsaimniecību un administratīvo slogu | Projekts nodrošinās koledžas darbību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildē būs iesaistīta koledža un tās personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

L.Upīte, 67047816

Linda.Upite@izm.gov.lv